Title: ประกาศคณะกรรมการควบคุมการขนส่งทางบกกลาง ฉบับที่ 1682 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 2 สายที่ 36 กรุงเทพฯ-บ้านมาบตาพุด เป็น กรุงเทพฯ-สัตหีบ และให้มีรายละเอียดเส้นทางแยกช่วงกรุงเทพฯ (จตุจักร)-สัตหีบ

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๖๘๒ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๒ สายที่ ๓๖ กรุงเทพฯ-บ้านมาบตาพุด เป็น กรุงเทพฯ-สัตหีบ
และให้มีรายละเอียดเส้นทางแยกช่วงกรุงเทพฯ
(จตุจักร)-สัตหีบ[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๓๖๑ (พ.ศ. ๒๕๒๙) ประกาศ ณ วันที่ ๑๕ เมษายน ๒๕๒๙ กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๒ สายที่ ๓๖ กรุงเทพฯ-สัตหีบ (ข) เป็น กรุงเทพฯ-บ้านมาบตาพุด นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุม ครั้งที่ ๑๑/๒๕๔๙
เมื่อวันที่ ๖ มิถุนายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๒ สายที่ ๓๖ กรุงเทพฯ-บ้านมาบตาพุด เป็น กรุงเทพฯ-สัตหีบ
และให้มีรายละเอียดเส้นทางแยกช่วงกรุงเทพฯ (จตุจักร)-สัตหีบ โดยให้ใช้รายละเอียดเส้นทาง
ดังต่อไปนี้

สายที่
 ๓๖ กรุงเทพฯ-สัตหีบ
เริ่มต้นจากสถานีขนส่งผู้โดยสารกรุงเทพมหานคร (เอกมัย)
ไปตามทางหลวงแผ่นดินหมายเลข ๓ ถึงแยกบางนา แยกซ้ายไปตามทางหลวงแผ่นดินหมายเลข ๓๔ ถึงสะพานข้ามแม่น้ำบางปะกง
ไปตามทางหลวงแผ่นดินหมายเลข ๓ ผ่านจังหวัดชลบุรี อำเภอศรีราชา อำเภอบางละมุง
เมืองพัทยา ไปสุดเส้นทาง ณ สถานที่จอดรถโดยสารประจำทางอำเภอสัตหีบ
ช่วงกรุงเทพฯ (จตุจักร)-สัตหีบ
เริ่มต้นจากสถานีขนส่งผู้โดยสารกรุงเทพมหานคร (จตุจักร) ขึ้นทางด่วน (ทางพิเศษศรีรัช)
ที่ด่านบางซื่อ (ถนนกำแพงเพชร ๒) ไปตามทางพิเศษเฉลิมมหานคร (ระบบทางด่วนขั้นที่ ๑)
ถึงบางนา ไปตามทางหลวงแผ่นดินหมายเลข ๓๔ ถึงสะพานข้ามแม่น้ำบางปะกง ไปตามทางหลวงแผ่นดินหมายเลข
๓ ผ่านจังหวัดชลบุรี อำเภอศรีราชา อำเภอบางละมุง เมืองพัทยา ไปสุดเส้นทาง ณ สถานที่จอดรถโดยสารประจำทางอำเภอสัตหีบ

ประกาศ
ณ วันที่ ๔ กรกฎาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

นันทนา/ผู้จัดทำ
๒๑  สิงหาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๘๐ ง/หน้า ๑๖๙/๑๗ สิงหาคม ๒๕๔๙